Rahvusvahelised signaallipud koondatuna
**Rahvusvaheline signalisatsioonikood** (ingl INTERCO – *International Code of Signals*, **ICS**) on rahvusvaheline laevanduses kasutatav olulisemate signaalide visuaalse edastamise süsteem. 

Signaale edastatakse vastavate signaallippude heiskamisega. 

Signaalid on üldjuhul ühe- kuni neljalipulised. Tuntuimad on tänapäeval ühelipulised signaalid.

Tähed
-----

| Täht | Koodnimi | Lipp | Tähendus |
| --- | --- | --- | --- |
| **A** | *Alfa* |  | Mul on tuuker vees, hoidke minust eemale ja liikuge aeglaselt |
| **B** | *Bravo* |  | Laadin või lossin või pardal on ohtlik laadung |
| **C** | *Charlie* |  | Jah; kinnitust andev |
| **D** | *Delta* |  | Hoidke eemale, minu juhtimine on raskendatud |
| **E** | *Echo* |  | Muudan kurssi paremale |
| **F** | *Foxtrot* |  | Olen juhtimisvõimetu, hoidke minuga sidet |
| **G** | *Golf* |  | Vajan lootsi; Kalalaev: võtan võrke välja |
| **H** | *Hotel* |  | Mul on loots pardal |
| **I** | *India* |  | Muudan kurssi vasakule |
| **J** | *Juliet* |  | Pardal tulekahju ja ohtlik laadung, hoidke eemale |
| **K** | *Kilo* |  | Soovin astuda teiega sidesse |
| **L** | *Lima* |  | Peatuge viivitamatult! |
| **M** | *Mike* |  | Laev peatatud, ei liigu vee suhtes |
| **N** | *November* |  | Ei |
| **O** | *Oscar* |  | Mees üle parda |
| **P** | *Papa* |  | Kõik laeva, laev lahkub sadamast; Kalalaev: võrgud on takistuse taga kinni |
| **Q** | *Quebec* |  | Laev on nakkusvaba, palun luba tegutsemiseks |
| **R** | *Romeo* |  | Lipul puudub üksikuna tähendus |
| **S** | *Sierra* |  | Masinad töötavad tagasikäigul |
| **T** | *Tango* |  | Hoiduge eemale; Kalalaev: töötan paaristraaliga |
| **U** | *Uniform* |  | Lähenete ohule |
| **V** | *Victor* |  | Vajan abi |
| **W** | *Whiskey* |  | Vajan meditsiiniabi |
| **X** | *X-ray* |  | Peatage oma tegevus ja jälgige minu signaale |
| **Y** | *Yankee* |  | Triivin ankrul |
| **Z** | *Zulu* |  | Vajan puksiiri; Kalalaev: lasen võrke sisse |

Numbrid
-------

| Number | NATO lipp | Rahvusvaheline lipp | Hääldus |
| --- | --- | --- | --- |
| **0Zero** |  |  | Nadazero [ˌna.daˈzɪə.roʊ] |
| **1One** |  |  | Unaone [ˌuː.nəˈwʌn] |
| **2Two** |  |  | Bissotwo [ˌbɪs.oʊˈtuː] |
| **3Three** |  |  | Terrathree [ˌtɛr.əˈtri] |
| **4Four** |  |  | Kartefour [ˌkɑː.təˈfɔː.wə] |
| **5Five** |  |  | Pantafive [ˌpan.təˈfaɪf] |
| **6Six** |  |  | Soxisix [ˌsɔk.siˈsɪks] |
| **7Seven** |  |  | Setteseven [ˌsɛ.təˈsɛv.ən] |
| **8Eight** |  |  | Oktoeight [ˌɔk.toʊˈeɪt] |
| **9Nine** |  |  | Novenine [ˌnoʊ.veˈnaɪ.nə] |

Asendajad
---------

Kui on näiteks vaja heisata korraga kaks samasugust signaallippu, kuid igat lippu on olemas vaid 1 eksemplar, kasutatakse asenduslippe ehk asendajaid.

|  |  |  |
| --- | --- | --- |
|  |  |  |
| 1. asendus | 2. asendus | 3. asendus |
|

Vastus ja kood
--------------

|  |
| --- |
|  |
| Vastuse ja koodi signaal |
|

Kasutamisest
------------

Signaallippude kasutamine on efektiivsemate tehniliste sidevahendite arenguga vähenenud. Igapäevasemat kasutamist leiavad tänapäeval näiteks signaalid Alfa, Bravo ja Hotel, aga ka Lima. Mõningaid lippe kasutatakse signaalideks purjeregattidel. Siiski on signaallippude komplekt tänapäevalgi suurema töölaeva kohustuslikus varustuses. Signaallippe heisatakse masti raasse. Sagedamini kasutatakse signaallippe tänapäeval teenistuslaevadel, mille mast on üldjuhul lipusignaalide heiskamiseks sobivaimalt projekteeritud. 

Tänapäeval heisatakse signaallippe ilmselt kõige sagedamini pidulikkuse eesmärgil pika lipurivina **lipuehteks** kokku ühendades. Lipuehte koostamisel võiks iga viies lipp olla numbrilipp. Lipurivi heisatakse tavaliselt visuaalselt katkematuna piki laeva alates vöörist üle mastitopi (-toppide) ahtrisse. Kui see pole tehniliselt võimalik, heisatakse lipuehe lihtsalt võimalikult pika katkematu rivina kas piki laeva või piki masti. Pimeda ajaks võib lipuehte asendada või täiendada sarnaselt kulgeva lambiriviga. Veesõidukile heisatakse pidulikul puhul lipuehet kas sadamas või ankrus seismise ajaks, kuna sõidu ajal ei loeta lipuehte kandmist heaks meretavaks.

Vaata ka
--------

|  |  |
| --- | --- |
|  | Pildid, videod ja helifailid Commonsis: **Rahvusvaheline signalisatsioonikood** |

* Tähestikuline hääldamine